|  |
| --- |
| **Institut za arheologiju** |
| **10000, Zagreb, Jurjevska ulica 15** |

**OBRAZLOŽENJE REALIZACIJE POSEBNOG DIJELA FINANCIJSKOG PLANA ZA 2024.**

Sukladno Statutu Instituta za arheologiju (studeni 2023.), temeljna je zadaća Instituta provođenje temeljnih i razvojnih znanstvenih istraživanja u području humanističkih znanosti, u polju arheologije.

Institut kao javna znanstvena ustanova, u okviru svojih ustrojstvenih jedinica, provodi znanstvena istraživanja od strateškoga nacionalnog interesa za Republiku Hrvatsku. Institut ostvaruje znanstvene projekte i programe od strateškoga interesa za Republiku Hrvatsku te, zajedno s drugim znanstvenim i visokoškolskim ustanovama, uspostavlja znanstvenu infrastrukturu od interesa za cjelokupni sustav znanstvene djelatnosti i visokoga obrazovanja.

Institut za arheologiju svoja znanstvena istraživanja vrši u cilju otkrivanja i ispitivanja arheoloških nalazišta te ista temelji na odredbama Pravilnika o arheološkim istraživanjima (NN 102/10 i NN 01/20), odnosno Zakona o zaštiti i očuvanju kulturnih dobara (NN 69/99, 151/01, 157/03, 87/09 i 88/10).

Na taj način Institut ostvaruje prihode po osnovi provedbe znanstveno – istraživačkih projekata kao osnovne djelatnosti ustanove, a koja uključuju obavljanje arheoloških istraživanja/iskopavanja koja mogu biti financirana sredstvima Ministarstva kulture i medija, Hrvatske zaklade za znanost, Europskih fondova, JLP(R)S i trgovačkih društava.

Prema Zakonu o proračunu članak 84. stavak 3. (»Narodne novine«, broj 144/21.) i Pravilniku o polugodišnjem i godišnjem izvještaju o izvršenju proračuna i financijskog plana („Narodne novine“, broj 85/2023) propisano je da obrazloženje posebnog dijela izvještaja o godišnjem izvršenju financijskog plana proračunskog korisnika sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti i realizacije tih ciljeva.

U nastavku slijedi obrazloženje izvršenja aktivnosti i projekata :

|  |
| --- |
| **Izvršenje Financijskog plana 2024 po aktivnostima** |
| **#** | **Aktivnost** | **Rebalans 2024** | **Izvršenje financijskog plana** | **Indeks4/3** |
| **1** | **2** | **3** | **4** | **5** |
| **A622150( Izvor 11 )** | **Programsko financiranje javnih instituta** | **1.430.500,00** | **1.370.513,77** | **95,81** |
|  |  |  |  |  |

Rashodi su za razdoblje I. – XII. 2024. u odnosu na isto razdoblje 2023.ostvareni su s indeksom 124,61.

Indeks realizacije rashoda u odnosu na plan iznosi 95,81.

U ovoj aktivnosti financiraju se rashodi za plaće, materijalna prava zaposlenika i ostali materijalni rashodi za funkcioniranje Instituta .

Razlog povećanja rashoda u odnosu na isto razdoblje prethodne godine je povećanje rashoda za zaposlene i povećanje materijalnih rashoda uzrokovano rastom indeksa cijena i povećanih ulaznih troškova poslovanja.

|  |  |  |  |  |
| --- | --- | --- | --- | --- |
| **#** | **Aktivnost** | **Rebalans 2024** | **Izvršenje financijskog plana** | **Indeks4/3** |
| **1** | **2** | **3** | **4** | **5** |
| **A622151** | **Programsko financiranje javnih instituta iz evidencijskih prihoda** | **644.400,00** | **586.197,81** | **90,97** |
| **Izvor 31** |  | **330.400,00** | **236.170,96** | **71,48** |
| **Izvor 51** |  | **0,00** | **2.602,56** |  |
| **Izvor 52** |  | **314.000,00** | **347.424,29** | **110,64** |
|  |  |  |  |  |

Indeks rashoda za razdoblje I. – XII. 2024. u odnosu na isto razdoblje 2023. iznosi 96,42.

Indeks realizacije rashoda u odnosu na plan iznosi 90,97.

Ovom aktivnosti provode se znanstveno – istraživački projekti koji uključuju obavljanje arheoloških istraživanja/iskopavanja koja su financirana sredstvima Ministarstva kulture i medija, Hrvatske zaklade za znanost, Europskih fondova, JLP(R)S ( izvor 51 i 52 ) i trgovačkih društava ( izvor 31 ).

|  |  |  |  |  |
| --- | --- | --- | --- | --- |
| **#** | **Aktivnost** | **Rebalans 2024** | **Izvršenje financijskog plana** | **Indeks4/3** |
| **1** | **2** | **3** | **4** | **5** |
| **A622152( Izvor 581 )** | **Programsko financiranje javnih instituta iz strukturnih i investicijskih fondova EU** | **127.453,00** | **79.292,22** | **62,21** |
|  |  |  |  |  |

Aktivnost A622152 se u 2023. nije realizirala pa usporedba realizacije 2024./2023. nije moguća.

Indeks realizacije rashoda u odnosu na plan iznosi 62,21.

Kroz ovu aktivnost provode se 3 znanstveno – istraživački projekta :

1. Srednjovjekovne zajednice na istočnoj obali Jadrana kroz prizmu interdisciplinarnog istraživanja groblja (**MedComm**).
2. Sinergija različitosti: arheologija krajolika i tehnološke tradicije u Kontinentalnoj i Jadranskoj Hrvatskoj (**SirAkt**).
3. Transformacije identiteta kroz prošlost (**TIPS**).
4. **Srednjovjekovne zajednice na istočnoj obali Jadrana kroz prizmu interdisciplinarnog istraživanja groblja (MedComm)**.

Projekt Srednjovjekovne zajednice na istočnoj obali Jadrana kroz prizmu interdisciplinarnog istraživanja groblja nastoji produbiti znanstvene spoznaje o različitim aspektima života srednjovjekovnih populacija na prostoru istočne obale Jadrana. Primarni fokus interesa je na prostor u zaleđu Šibenika (Danilo, Vaćani, Donje Polje, Vrpolje, Piramatovci, Goriš), no unutar projekta bit će obrađeni i lokaliteti u Istri (Tar), Kvarneru (Bribir), Trogiru te Starom Gradu na Hvaru. Vremenski okvir projekta obuhvaća period od ranog do kasnog srednjeg vijeka. Kako bi prikupili što više podataka o svakodnevnom životu, zdravlju, prehrani te identitetima pojedinaca, ali i cjelokupnih zajednica provest će se interdisciplinarno proučavanje njihovih groblja. Promatrana groblja funkcioniraju kao dio kulturnog krajolika te će se analizom prostora promatrati njihova distribucija unutar krajolika i povezanost s okolišem. Pored klasičnih arheoloških razmatranja materijalne kulture te pogrebnih običaja i praksi, unutar projekta provodi se i bioarheološka analiza dostupnog osteološkog materijala te analiza stabilnih izotopa ugljika i dušika kako bi se rekonstruirala vrsta prehrane srednjovjekovnih zajednica.

Glavni cilj projekta je produbiti spoznaje o svakodnevnom životu srednjovjekovnih populacija istočne obale Jadrana.

1. **Sinergija različitosti: arheologija krajolika i tehnološke tradicije u Kontinentalnoj i Jadranskoj Hrvatskoj (SirAkt)**

Primjenom interdisciplinarne istraživačke metodologije i sustavnim prikupljanjem podataka o značajkama okoliša, arheoloških krajolika te sirovina i materijala kao i značajki tehnologije i tehnoloških izbora, kroz predloženo istraživanje osigurat će se znanstvena osnova za humanistička razmatranja arheološki nevidljivih fenomena poput uloge kulturnih čimbenika u održivosti zajednica iz prošlosti ili slabije istražene uloge okolišnih čimbenika na dinamiku naseljavanja. Glavni cilj projekta je analizom krajolika istražiti dinamični odnos čovjeka i okoliša kroz širok prostorno-vremenskih raspon s naglaskom na obrasce naseljavanja, modele uspostave komunikacija uz propitkivanje održivosti, otpornosti i postojanosti zajednica. Cilj je i proučiti karakteristike, dostupnost i podrijetlo pojedinih sirovina, istražiti značajke usvojenih tehnologija razmatranjem tehnoloških izbora i organizacije proizvodnje dobara. Metodološki pristup zasniva se na nedestruktivnim metodama terenskog istraživanja, geoprospekciji i arheometriji, a predmet istraživanja kreće od materijala i materijalnosti do okoliša i obrnuto. Holističkim pristupom obuhvaćaju se različiti segmenti ljudskog djelovanja u prirodnome okruženju, a koristeći multidisciplinarne metodologije prikupljanja podataka o arheološkoj baštini na prostorno-vremenski različitim studijama slučaja nastojat će se ustanoviti obrasci i razumjeti mehanizmi donošenja odluka koje su duboko povezane s okolišem i tradicijom zajednica iz prošlosti. Posljedično, kroz projekt se nastoji povećati fundus studijske zbirke arheoloških i geoloških uzoraka i nadograditi postojeće baze istraživačkih podataka uz korištenje digitalnih alata te primjenom načela otvorene znanosti.

Istraživanja se provode na većem broju prostornih cjelina u sjevernoj, središnjoj, obalnoj i otočnoj Hrvatskoj (posebno vezano u veće vodene i kopnene komunikacije) kroz sva razdoblja.

1. **Transformacije identiteta kroz prošlost (TIPS)**

Projekt je usmjeren na istraživanje transformacija društvenih i kulturnih identiteta na prostoru mediteranskog i kontinentalnog dijela Europe (današnje područje Republike Hrvatske) kroz različita prapovijesna i povijesna razdoblja (od neolitika do srednjeg vijeka). Temeljem više znanstvenih studija slučaja, koje se promatraju u svjetlu suvremene teorije a utemeljene su na interdisciplinarnoj analizi i kontekstualnoj interpretaciji materijalne kulture, glavni cilj projektnog istraživanja je označiti materijalne tragove prošlih zajednica i društvene procese iza materijalnih zapisa, u kojima se prepoznaju promjene identiteta. Od posebne je važnosti steći uvid u bolje razumijevanje mehanizama koji su djelovali na promjene identiteta kroz različite materijalne izvore i periode, posebno u prijelomnim trenucima (mikro) regionalnog kulturnog razvitka te karakterističnu dinamiku same promjene. Povezivanjem materijalnih karakteristika s društvenim praksama i kulturnim percepcijama pojedinaca i zajednice koji ih koriste za artikulaciju zadržavanja ili promjene vlastitih identiteta, uočavaju se procesi društvenih i kulturnih transformacija koje su se u okviru svakodnevnih aktivnosti odigravale pod okriljem isprepletenih uloga društvenih aktera i materijalne kulture. Transformacije različitih aspekata identiteta odraz su složenih kulturnih interakcija oblikovanih geostrateškim, društvenim, ekonomskim, političkim i individualnim strategijama, a istraživanje će ponuditi rezultate karakteristične za različite pojedince i zajednice koje su naseljavale prostor Hrvatske te specifičnost i povezanost različitih (mikro) regija u kontekstu dugotrajnog kulturnog razvitka

**Zagreb,25.03.2025.**